
	Besąlyginė nuomonė dėl finansinių ataskaitų rinkinio

	Mes atlikome Ignalinos atominės elektrinės eksploatavimo nutraukimo fondo 2018 metų finansinių ataskaitų rinkinio auditą.
[bookmark: _GoBack]Mūsų nuomone, Ignalinos atominės elektrinės eksploatavimo nutraukimo fondo 2018 metų finansinių ataskaitų rinkinys parodo tikrą ir teisingą 2018 m. gruodžio 31 d. finansinę būklę, 2018 metų veiklos rezultatus, grynojo turto pokyčius ir pinigų srautus pagal Lietuvos Respublikos viešojo sektoriaus apskaitos ir finansinės atskaitomybės standartus.

	

	

	Besąlyginė nuomonė dėl biudžeto vykdymo ataskaitų rinkinio

	Mes atlikome Ignalinos atominės elektrinės eksploatavimo nutraukimo fondo 2018 metų biudžeto vykdymo ataskaitų auditą.
Mūsų nuomone, Ignalinos atominės elektrinės eksploatavimo nutraukimo fondo 2018 metų biudžeto vykdymo ataskaitų rinkinys visais reikšmingais atžvilgiais parengtas ir pateiktas pagal Lietuvos Respublikos teisės aktus, reglamentuojančius šio rinkinio sudarymą.

	Pagrindas pareikšti besąlyginę nuomonę dėl ataskaitų rinkinių

	Auditą atlikome pagal Valstybinio audito reikalavimus, tarptautinius audito standartus ir tarptautinius aukščiausiųjų audito institucijų standartus. Mūsų atsakomybė pagal šiuos standartus išsamiai apibūdinta šios išvados skyriuje „Auditoriaus atsakomybė už auditą“. Esame nepriklausomi nuo audituojamojo subjekto pagal Valstybės kontrolės tarnybinės etikos kodeksą ir laikėmės kitų šiame kodekse nustatytų etikos reikalavimų.
Mes manome, kad mūsų surinkti audito įrodymai yra pakankami ir tinkami mūsų besąlyginei nuomonei dėl finansinių ir biudžeto vykdymo ataskaitų rinkinių pagrįsti.

	

	

	Vadovybės atsakomybė už ataskaitų rinkinius

	Energetikos ministras yra atsakingas už Ignalinos atominės elektrinės eksploatavimo nutraukimo fondo finansinių ataskaitų rinkinio parengimą ir teisingą pateikimą pagal Lietuvos Respublikos viešojo sektoriaus apskaitos ir finansinės atskaitomybės standartus, biudžeto vykdymo ataskaitų rinkinio parengimą ir teisingą pateikimą pagal Lietuvos Respublikos teisės aktus, reglamentuojančius šio rinkinio sudarymą, bei tokią vidaus kontrolę, kokia, vadovybės nuomone, yra būtina siekiant parengti finansines ir biudžeto vykdymo ataskaitas be reikšmingų iškraipymų dėl apgaulės ar klaidos.

	Auditoriaus atsakomybė už auditą

	Mūsų tikslas yra gauti pakankamą užtikrinimą dėl to, ar Ignalinos atominės elektrinės eksploatavimo nutraukimo fondo 2018 metų finansinės ir biudžeto vykdymo ataskaitos kaip visuma nėra reikšmingai iškraipytos dėl apgaulės ar klaidos, ir išleisti auditoriaus išvadą, kurioje pateikiama mūsų nuomonė. Pakankamas užtikrinimas – tai aukšto lygio užtikrinimas, o ne garantija, kad reikšmingą iškraipymą, jeigu jis yra, visada galima nustatyti auditu, kuris atliekamas pagal Valstybinio audito reikalavimus, tarptautinius audito standartus ir tarptautinius aukščiausiųjų audito institucijų standartus. Iškraipymai, kurių gali atsirasti dėl apgaulės ar klaidos, laikomi reikšmingais, jeigu galima pagrįstai numatyti, kad atskirai ar kartu jie gali turėti didelės įtakos vartotojų ekonominiams sprendimams, priimamiems remiantis finansinėmis ir biudžeto vykdymo ataskaitomis.
Išsamesnis auditoriaus atsakomybės apibūdinimas pateiktas Valstybės kontrolės interneto tinklalapyje adresu https://www.vkontrole.lt/page.aspx?id=8. Šis apibūdinimas yra sudedamoji auditoriaus išvados dalis.

	Valstybinio audito išvadą teikiame kartu su valstybinio audito ataskaita ir pridedame audituotus Ignalinos atominės elektrinės eksploatavimo nutraukimo fondo finansinių ir biudžeto vykdymo ataskaitų rinkinius.

